  Туспуктэм: Майя Бывальцева Майя Бывальцева 16-тӥ гудырикошконэ Удмуртиын пильмаськылоз, зорыны кулэ ӧвӧл. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл уйин ляб пельтоз, нуназе – уйпал но шундыпуксён вискысь секундскын 3-8 метре. Элькунъя уйин +5…+10, нуназе +22…+27 градус возиськоз. Омыр зӥбет луло узвесь юбоя 754 миллиметр луоз, омырлэн мускытлыкез – 58 процент. Тодэ вайытмо, улсовыл Гидрометцентр ивортэмъя, Удмуртиын арня пумозь куазь шуныт но кӧс возиськоз. Тегъёс: куазь Удмуртия  